**Martti Järventie** (s. 4. huhtikuuta 1976 Tampere, Suomi) on suomalainen uransa lopettanut jääkiekkopuolustaja. Hän pelasi 845 SM-liigan runkosarjaottelua ja 121 pudotuspeliottelua seuroinaan Ilves, Lukko, TPS, Jokerit, Kärpät, HIFK ja HPK. Järventie voitti kaksi Suomen-mestaruutta, 2001 TPS:ssä ja 2011 HIFK:ssa. Hän pelasi yhden NHL-ottelun, kaudella 2001–2002 Montreal Canadiensissa.

Ura
---

Järventie on Ilveksen kasvatti. Hän pelasi Ilveksen A-nuorissa ja voitti kolmena vuonna peräkkäin mitalin; kahdella ensimmäisellä kaudella tuli kultaa ja seuraavalla hopeaa. Hän aloitti liigauransa kaudella 1994–1995 Ilveksen paidassa, pelaten 37 ottelua. Kesken seuraavan kauden hän siirtyi Lukkoon, mutta palasi kauden jälkeen Ilvekseen. Kaudella 1997–1998 Järventie voitti ensimmäisen SM-mitalinsa, hopean. Järventie jatkoi Ilveksessä vielä kaksi kautta, joista jälkimmäisellä hän teki piste-ennätyksensä, 28 pistettä. Kaudeksi 2000–2001 Järventie lähti hakemaan menestystä Turun Palloseuraan, joka oli voittanut kaksi edellistä mestaruutta. Järventie voitti kaudella ensimmäisen SM-kultansa ja TPS jo kolmannen peräkkäisen.

Montreal Canadiens varasi "yli-ikäisen" Järventien NHL:ään vuonna 2001 varausnumerolla 109. Järventie teki kesällä kahden vuoden sopimuksen Canadiensin kanssa. Hän pelasi lähes koko kauden Canadiensin farmissa Quebec Citadellesissa, jossa hän teki oivat 21 tehopistettä. Ainoaksi jääneen NHL-ottelunsa Järventie pelasi 9. lokakuuta 2001 Mighty Ducks of Anaheimia vastaan. Hän sai +/– -tilastoonsa kaksi plussaa.

Järventie jätti Canadiensin sen siirrettyä hänet waiver-listalle ja ilmoitettiin, että hän palaisi kauden jälkeen Ilvekseen. Järventien suunnitelmissa oli palata myöhemmin takaisin NHL:ään. Alkukauden 2002–2003 hän pelasi Ilveksessä, kunnes siirtyi Jokereihin loppukauden kestäneellä sopimuksella. Järventien NHL-sopimuksessa oli pykälä, jonka mukaan hän sai siirtyä toiseen seuraan mikäli Ilves jäisi pudotuspelien ulkopuolelle. Järventie oli Jokereiden ykköspuolustaja kaudella 2003–2004. Seuraavalla kaudella SM-liiga oli NHL:n työsulun vuoksi NHL-pelaajien täyttämä. Tämän vuoksi Järventien rooli Jokereissa pieneni, mutta hän hoiti tehtävänsä hyvin ja voitti kauden päätteeksi toisen SM-hopeansa. Kausi 2005–2006 meni Järventiellä osittain pilalle loukkaantumisten vuoksi. Seuraava kausi sujui paremmin ja Järventie voitti kauden +/– -tilaston ja sai Matti Keinonen -palkinnon liigan tehopelaajana. Hän voitti myös kolmannen SM-hopeansa.

Jokerivuosien jälkeen Järventie teki yhden vuoden sopimuksen Ruotsin Elitserienissä pelanneen Mora IK:n kanssa. Kausi oli Järventielle rikkonainen ja tilille kertyi vain 39 ottelua. Kesällä 2008 Järventie teki 1+1-vuotisen sopimuksen Oulun Kärppien kanssa. Hänelle tarjoiltiin Oulussa isoa roolia, mutta loukkaantumiset pilasivat kauden. Hän pelasi runkosarjassa 17 ottelua neljällä tehopisteellä ja voitti neljännen kerran SM-hopeaa. Kauden päätteeksi Järventie kirjoitti 1+1-vuotisen sopimuksen Helsingin IFK:n kanssa. Ensimmäisen HIFK-kauden 2009–2010 runkosarja sujui Järventieltä hyvin ja hän teki 27 tehopistettä. Lisäksi hänen +/– -tilastonsa näytti +12:ta, mikä oli liigan puolustajien viidenneksi paras. Seuraava kausi 2010–2011 sujui sekä Järventieltä että HIFK:lta vieläkin paremmin, sillä Järventie saavutti piste-ennätyksensä 34 ja kauden päätteeksi HIFK voitti mestaruuden. Mestaruuteen päättyneen toisen HIFK-kauden jälkeen HIFK ilmoitti purkaneensa Järventien sopimuksen tämän omasta pyynnöstä. Kesäkuussa 2011 Järventie teki Ilveksen kanssa neljän kauden pituisen sopimuksen. Järventie kuitenkin siirtyi toisen sopimuskauden aikana tammikuussa 2013 takaisin HIFK:hon loppukauden kattaneella vuokrasopimuksella. Kaudella 2015–2016 hän pelasi 13 ottelua HPK:ssa ennen siirtymistään Englantiin.

### Maajoukkueura

Järventie on edustanut Suomen maajoukkuetta. Hän pelasi alle 18-vuotiaiden MM-kilpailuissa vuonna 1994 ja nuorten MM-kilpailuissa vuosina 1995 ja 1996.

Yksityiselämä
-------------

Järventiellä on kolme poikaa, jotka kaikki pelaavat jääkiekkoa. Pojista Roby debytoi NHL:ssä kaudella 2023–2024.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1992–1993 | Ilves | SM-B | 27 | 1 | 4 | 5 | 92 | – | – | – | – | – |
|  | Ilves | SM-A | 12 | 0 | 1 | 1 | 6 | – | – | – | – | – |
| 1993–1994 | Ilves | SM-B | 5 | 2 | 2 | 4 | 14 | – | – | – | – | – |
|  | Ilves | SM-A | 36 | 6 | 7 | 13 | 34 | 6 | 1 | 2 | 3 | 10 |
| 1994–1995 | Ilves | SM-liiga | 37 | 1 | 6 | 7 | 18 | – | – | – | – | – |  |  |  |  |  |  | JMM | 7 | 1 | 1 | 2 | 6 |
|  | Ilves | SM-A | 9 | 2 | 2 | 4 | 36 | – | – | – | – | – |
| 1995–1996 | Ilves | SM-liiga | 21 | 2 | 1 | 3 | 30 | – | – | – | – | – |  |  |  |  |  |  | JMM | 6 | 0 | 1 | 1 | 22 |
|  | Lukko | SM-liiga | 15 | 0 | 1 | 1 | 10 | 1 | 0 | 0 | 0 | 0 |
| 1996–1997 | Ilves | SM-liiga | 44 | 2 | 11 | 13 | 34 | 6 | 0 | 1 | 1 | 0 |
| 1997–1998 | Ilves | SM-liiga | 37 | 2 | 5 | 7 | 22 | 9 | 2 | 2 | 4 | 14 |
| 1998–1999 | Ilves | SM-liiga | 43 | 2 | 4 | 6 | 56 | 4 | 0 | 0 | 0 | 0 |
| 1999–2000 | Ilves | SM-liiga | 50 | 14 | 14 | 28 | 77 | 3 | 1 | 1 | 2 | 2 |
| 2000–2001 | TPS | SM-liiga | 56 | 5 | 14 | 19 | 71 | 10 | 2 | 1 | 3 | 4 | Kanada-malja |
| 2001–2002 | Quebec Citadelles | AHL | 59 | 7 | 14 | 21 | 18 | – | – | – | – | – |
|  | Montreal Canadiens | NHL | 1 | 0 | 0 | 0 | 0 | – | – | – | – | – |
| 2002–2003 | Ilves | SM-liiga | 19 | 2 | 6 | 8 | 30 | – | – | – | – | – |
|  | Jokerit | SM-liiga | 15 | 1 | 4 | 5 | 10 | 10 | 0 | 2 | 2 | 4 |
| 2003–2004 | Jokerit | SM-liiga | 53 | 6 | 16 | 22 | 71 | 6 | 0 | 2 | 2 | 12 |
| 2004–2005 | Jokerit | SM-liiga | 54 | 5 | 10 | 15 | 113 | 12 | 1 | 4 | 5 | 30 |
| 2005–2006 | Jokerit | SM-liiga | 31 | 0 | 8 | 8 | 73 | – | – | – | – | – |
| 2006–2007 | Jokerit | SM-liiga | 54 | 8 | 17 | 25 | 114 | 10 | 2 | 1 | 3 | 4 |
| 2007–2008 | Mora IK | Elitserien | 39 | 5 | 11 | 16 | 50 | – | – | – | – | – |
| 2008–2009 | Kärpät | SM-liiga | 17 | 1 | 3 | 4 | 39 | 14 | 0 | 1 | 1 | 12 |
| 2009–2010 | HIFK | SM-liiga | 56 | 8 | 19 | 27 | 91 | 6 | 1 | 2 | 3 | 2 |
| 2010–2011 | HIFK | SM-liiga | 58 | 8 | 26 | 34 | 58 | 14 | 1 | 6 | 7 | 12 | Kanada-malja |
| 2011–2012 | Ilves | SM-liiga | 49 | 4 | 11 | 15 | 36 | – | – | – | – | – |
| 2012–2013 | Ilves | SM-liiga | 26 | 2 | 4 | 6 | 32 | – | – | – | – | – |
|  | HIFK | SM-liiga | 16 | 2 | 0 | 2 | 20 | 7 | 0 | 1 | 1 | 6 |
| 2013–2014 | Ilves | SM-liiga | 39 | 0 | 12 | 12 | 36 | – | – | – | – | – |
| 2014–2015 | Ilves | SM-liiga | 42 | 0 | 2 | 2 | 24 | 2 | 0 | 0 | 0 | 2 |
| 2015–2016 | HPK | SM-liiga | 13 | 0 | 3 | 3 | 4 | – | – | – | – | – |
|  | Milton Keynes Lightning | EPIHL | 24 | 3 | 13 | 16 | 71 | 4 | 1 | 0 | 1 | 2 |
| 20 kautta | yhteensä | SM-liiga | 845 | 75 | 199 | 274 | 1069 | 121 | 9 | 26 | 35 | 112 |
| 1 kausi | yhteensä | Elitserien | 39 | 5 | 11 | 16 | 50 | – | – | – | – | – |
| 1 kausi | yhteensä | NHL | 1 | 0 | 0 | 0 | 0 | – | – | – | – | – |

Saavutukset ja palkinnot
------------------------

* Suomen-mestaruus (2001, 2011)
* SM-hopeaa (1998, 2005, 2007, 2009)
* SM-pronssia (1996)
* SM-liigan tehopelaaja (2007)

Lähteet
-------

1. 1 2 3 4 5 6 7 8 9  Martti Järventie *Eliteprospects.com*. Rogers Sportsnet. Viitattu 26.3.2010. (englanniksi)
2. 1 2  Martti Järventie *jatkoaika.com*. Jatkoaika. Viitattu 26.3.2010.
3. ↑  Timo Vertala Koivun seurakaveriksi – myös Martti Järventie Montrealiin *jatkoaika.com*.  13.7.2001. Jatkoaika. Viitattu 26.3.2010.
4. ↑  Martti Jarventie #59 D *ESPN*. ESPN Internet Ventures. Viitattu 26.3.2010. (englanniksi)
5. ↑  Järventie palaa kotiin *jatkoaika.com*.  2.11.2002. Jatkoaika. Viitattu 26.3.2010.
6. ↑  Järventien siirto Jokereihin varmistui *jatkoaika.com*.  25.1.2003. Jatkoaika. Viitattu 26.3.2010.
7. ↑  SM-liigan palkinnot jaettiin *jatkoaika.com*.  21.4.2007. Jatkoaika. Viitattu 26.3.2010.
8. ↑  Martti Järventie Moraan *jatkoaika.com*.  15.4.2007. Jatkoaika. Viitattu 26.3.2010.
9. ↑  Martti Järventie Kärppiin *jatkoaika.com*.  30.7.2008. Jatkoaika. Viitattu 27.3.2010.
10. ↑  Järventie siirtyy Oulusta HIFK:hon *jatkoaika.com*.  20.5.2009. Jatkoaika. Viitattu 27.3.2010.
11. ↑  Plus-miinus 2009–10 *sm-liiga.fi*. SM-liiga. Viitattu 27.3.2010. [vanhentunut linkki]
12. ↑  Miltä tuntuu pelata elämässään yksi NHL-ottelu? Kolme suomalaista kertoo erikoisen tarinansa, josta jopa omat lapset irvailevat *www.iltalehti.fi*. Viitattu 8.1.2020.
13. ↑  Forsberg, Paavo: Joonas Korpisalo pysäytti Toronton supertähden – huipputorjunta poiki baseball-vertauksen *Yle Urheilu*.  9.11.2023. Viitattu 11.11.2023.


|  |  |  |
| --- | --- | --- |
| Edeltäjä:**Lasse Kukkonen** | **Matti Keinonen -palkinnon voittaja**2007 | Seuraaja:**Janne Pesonen** |